15/09/2014 | Administración LocalMunicipal
Mugardos
Anuncio de notificación aos herdeiros dos herdeiros de D. Jesús Martos

Ignorándose a identidade e enderezo dos herdeiros dos herdeiros de D. Jesús Martos, e de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á practica da notificación mediante publicación do presente anuncio no Boletín Oficial da Provincia para coñecemento dos interesados da Resolución da Alcaldía núm.750/2014, de data 06.08.2014, e que a continuación se transcribe: “Atendido o informe emitido pola arquitecta municipal en data 04.08.2014, no que se pon de manifesto que na parcela sita en R/ Real núm.30, parcela de referencia catastral: 0225011NJ6102S, existe un problema de salubridade polo estado da parcela e da construción, observándose que: - Do edificio que había, queda a fachada principal, parte da traseira e as medianeiras, con algunhas vigas entre elas. - A fachada principal ten unha altura de baixo e unha planta, aínda que tivo unha segunda ou un baixo cuberta. Está construída con muro de cachotería con restos de morteiro de cal, e pezas de cantería nas xambas, linteis, impostas e lousas dos balcóns. A coroación do muro ten morteiro de cemento. - As medianeiras están en mal estado, con restos de distintos revestimentos. O edificio lindeiro do número 28 ten unha altura maior e na medianeira apréciase unha lima de tellas na diferenza de altura. - Os ocos da fachada están tapiados e enfoscados con morteiro de cemento, agás un da planta baixa, que estivo pechado con madeira e agora está aberto. - Aprécianse maleza (sobre todo enredadeiras e parras), entullos de construción e lixo no interior da parcela. Tamén cae algo de maleza sobre a fachada. Tendo en conta, que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, regulan os deberes de uso, conservación e rehabilitación así como o deber de conservación e as ordes de execución, e que son de aplicación os art.50 e 51 do PXOM, e 24 e seguintes do Decreto 28/1999 polo que se aproba o Regulamento de disciplina urbanística para o desenvolvemento e aplicación da Lei do solo de Galicia, así como a proposta do concelleiro de urbanismo, patrimonio e medio ambiente de data 06.08.2014, pola presente RESOLVO: Primeiro.- Incoar expediente de orde de execución por razóns de salubridade aos herdeiros dos herdeiros de D. JESUS CRISTOBAL IZKO MANJAVACAS, como titulares catastrais da parcela sita en R/ Real núm.30, parcela de referencia catastral: 0225011NJ6102S, dándolles audiencia no expediente para que, no prazo de dez (10) días hábiles contado dende o día seguinte ao da notificación da presente Resolución, formulen as alegacións e presenten os documentos e xustificantes que estimen pertinentes. Segundo.- Ordenar aos herdeiros dos herdeiros de D. JESUS CRISTOBAL IZKO MANJAVACAS, como titulares catastrais da parcela sita en R/ Real núm.30, parcela de referencia catastral: 0225011NJ6102S, que no prazo de un (1) mes contado dende o día seguinte ao da notificación da presente Resolución, e como medidas urxentes de salubridade, procedan á adopción das seguintes medidas: - A limpeza de maleza do terreo e da construción, e a retirada dos entullos e lixos do interior da parcela. - O tapiado con taboleiro de madeira ou similar do oco aberto situado na planta baixa. - Avaliarase o estado das vigas, e se é necesario retiraranse as que non sexan sólidas para evitar posibles derrubes á vía pública dos elementos que quedan da construción. - Avaliarase o estado da coroación do muro de fachada. Cuarto.- Apercibir aos herdeiros dos herdeiros de D. JESUS CRISTOBAL IZKO MANJAVACAS, como titulares catastrais da parcela sita en R/ Real núm.30, parcela de referencia catastral: 0225011NJ6102S, de que transcorrido o citado prazo sinalado sen ter cumprimentado este requirimento, procederase polo concello á execución subsidiaria ou á execución forzosa mediante a imposición de multas coercitivas de 300 a 6000 euros reiterables ata lograr a execución das medidas ordenadas. Sen prexuízo da acción sancionadora que corresponda. Quinto.- Notificar a presente Resolución aos interesados no expediente.” RECURSOS: Contra o presente acordo, definitivo en vía administrativa, poderase interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ó da notificación, segundo establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderase impugnar directamente o acto que se lle notifica ante o orde xurisdicional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 5 de setembro de 2014 O ALCALDE, Asdo) XOSÉ FERNÁNDEZ BARCIA